
[bookmark: _GoBack]Yn yr aseiniad yma edrychir ar y cyfrifoldebau trawsgwricwlaidd y mae llythrennedd, rhifedd a chymhwysedd digidol yn chwarae yn y cwricwlwm trwy ddisgwyliad Llywodraeth Cymru, a’i ddadansoddi’n feirniadol. Trwy’r aseiniad amlyga dealltwriaeth o ddatblygiad plant mewn llythrennedd, rhifedd a chymhwysedd digidol o fewn oedrannau penodol a hefyd gwerthusa’n feirniadol effaith addysgedau trawsgwricwlaidd ar gynnydd dysgwyr mewn llythrennedd, rhifedd a chymhwysedd digidol. 
Bwriad dysgu mewn modd trawsgwricwlaidd yw cryfhau strategaethau dysgu ac i greu amgylchedd mwy diddorol i blant drwy integreiddio pynciau. Diffinia Barnes ddysgu trawsgwricwlaidd fel strategaeth pan mae ‘skills, knowledge and attitudes of a number of different disciplines are applied to a single experience, problem, question, theme or idea..’ (2015). Mae addysgu mewn ffordd drawsgwricwlaidd yn gallu “provide opportunities for breadth and scope that may not be possible through subject-based lessons” (Rowley a Cooper, 2009). Mae sicrhau bod gan y disgyblion dealltwriaeth gadarn o fewn y meysydd llythrennedd, rhifedd a chymhwysedd digidol, sef y tri chyfrifoldeb trawsgwricwlaidd yn ôl Donaldson, yn hynod o bwysig. Mae datblygiad o fewn y meysydd yma’n hanfodol ar gyfer eu datblygiad o fewn meysydd ehangach. Wrth addysgu’n drawsgwricwlaidd mae’n bosib cael effaith bositif drwy addysgu a chyrraedd atebion moesegol, adeiladu cymhelliant unigolion a grwpiau, cynnal diddordeb a chodi safonau plant. Ehanga Ofsted (2010) ar hyn trwy ddweud “Cross-curricular projects contributed to developing a broad range of skills needed for later success, including the ability to work both independently and collaboratively”. Serch hynny, gall dulliau trawsgwricwlaidd fod yn aneffeithiol trwy fod yn ddibwys ar adegau a drysu disgyblion os nad yw’n cael ei gynnal yn gywir. Gall hefyd camarwain disgyblion a’u harwain at lunio camgymeriadau newydd gan eu bod nhw wedi camddeall. Gall rhai dulliau trawsgwricwlaidd arwain at golli trywydd o fewn gwers a methu â darparu cyd-destun moesol ar gyfer dysgu. Dywed Pollard (2010) bod “Effective cross-curricular practice, like all pedagogy, also requires excellence in the science, art and craft of teaching”, mae’n amlwg felly bod angen y wybodaeth gyffredinol yma ar yr athrawon wrth addysgu a hefyd ar gyfer y plant wrth weithredu’n drawsgwricwlaidd. Atgyfnertha hyn gan fod y prosiectau trawsgwricwlaidd gorau yn cyfuno’r hyrwyddo o feddwl yn greadigol gyda chynnal trylwyredd a her ddisgyblu. Medd Trevor Kerry (2015) bod “Understanding the rationale that under-pins cross-curricular teaching is essential to putting it into action effectively in the classroom”. Felly, er mwyn sicrhau bod gwersi trawsgwricwlaidd yn cael effaith gadarnhaol ar ddatblygiad disgyblion o fewn y meysydd yma, rhaid i’r athrawon deall yr egwyddorion tu ôl i’r strategaeth. 

Yn ôl Cwricwlwm Drafft i Gymru 2022 gan Lywodraeth Cymru soniwyd am ‘Llythrennedd, Rhifedd a Chymhwysedd Digidol’ bod “cyfrifoldebau trawsgwricwlaidd llythrennedd, rhifedd a chymhwysedd digidol yn cefnogi y rhan fwyaf o ddysgu ac maent yn hanfodol er mwyn i ddysgwyr allu cymryd rhan yn llwyddiannus ac yn hyderus yn y byd modern”. Mae’n amlwg felly bod Llywodraeth Cymru a Graham Donalson yn sôn am yr un peth wrth i’r adroddiad Dyfodol Llwyddiannus (2015) argymell y “dylai llythrennedd, rhifedd a chymhwysedd digidol fod yn Gyfrifoldebau Trawsgwricwlaidd i’r holl athrawon a phobl sy’n gweithio gyda phlant a phobl ifanc”. Atgyfnertha Llywodraeth Cymru y datganiad hyn wrth ddweud mai ‘Sgiliau hanfodol ar gyfer bywyd yw llythrennedd a rhifedd. Rhaid i athrawon y dyfodol ddeall pwysigrwydd hynny.’ Mae sicrhau bod disgyblion yn derbyn addysg dda o fewn llythrennedd yn allweddol ar gyfer eu datblygiad o fewn pob pwnc arall. Mae llythrennedd wrth wraidd pob pwnc o fewn y cwricwlwm Gymraeg. Mae’r Fframwaith Llythrennedd a Rhifedd yn cael ei ddefnyddio i alluogi athrawon i adnabod bylchau o fewn datblygiad disgybl yn y meysydd yma. Mae llythrennedd yn cael ei ddefnyddio drwy’r amser o fewn gwersi trawsgwricwlaidd, boed yn wers iaith neu beidio. Addysga llythrennedd yn benodol drwy’r Maes Dysgu a Phrofiad Ieithoedd, Llythrennedd a Chyfathrebu ac mae Llywodraeth Cymru yn sôn bydd “meysydd dysgu a phrofiad eraill yn hwyluso’r broses o ddefnyddio a datblygu’r sgiliau hyn mewn cyd-destunau dilys a’i gwneud yn bosibl i’r sgiliau hyn gael eu hatgyfnerthu”. Hefyd, o fewn y maes Llythrennedd, mae dysgwyr yn medru defnyddio llafaredd ac ysgrifennu fel adnoddau er mwyn mynegi eu hunain wrth ddangos dealltwriaeth o amrywiaeth o gyd-destunau a sgiliau. Yn ogystal â hyn, nodir yn y ‘Cwricwlwm Drafft i Gymru 2020’ y dylai “sgiliau darllen gael eu datblygu i gefnogi dysgu” ac ymestyna ar hyn wrth iddynt nodi y bydd “datblygu sgiliau ysgrifennu yn helpu dysgwyr i fynegi ystyr a dibenion mewn nifer o feysydd”. Atgyfnertha Estyn (2007) ar hyn yn eu dogfen ‘Gwella dysgu ac addysgu medrau darllen cynnar’ wrth ddweud “Medrau darllen cynnar effeithiol yw’r blociau adeiladu hanfodol ar gyfer dysgu iaith a llythrennedd”. Maen nhw’n pwysleisio’r ffaith bod darllen yn gywir medru codi safonau dysgwyr ac yn rhoi mwy o gyfleoedd iddynt lwyddo. Maen nhw hefyd yn awgrymu bod cael y cyfleoedd cynnar yma i ddarllen yn medru gosod y dysgwyr ar y trywydd cywir am weddill eu bywydau. Wrth gael y cyfleoedd yma, dywed Donaldson (2015) “Children and young people also need every opportunity to explain thinking, explore and discuss ideals and use language skills at an appropriate level”.
Er mwyn datblygu sgiliau ysgrifennu hefyd, yn ôl erthygl BBC (2013) mae angen “datblygu sgiliau darllen ac ysgrifennu Cymraeg”. Yn yr erthygl mae’n sôn am “diffyg hyder” gan y plant i ddefnyddio’r iaith ac felly mae’r elfen llythrennedd yn gwaethygu. Dywed Ann Keane, Prif Adolygydd Estyn, yn yr erthygl bod “angen i ysgolion a lleoliadau adolygu, arfarnu a chynllunio ffyrdd apelgar ac effeithiol i blant siarad, darllen ac ysgrifennu Cymraeg ar draws yr holl feysydd dysgu”. Gyda datblygiadau cadarn ers yr erthygl, wrth i ddysgu trawsgwricwlaidd chwarae rôl flaengar yn y cwricwlwm erbyn hyn, mae plant wedi dechrau mwynhau llythrennedd, yn fy marn bersonol. Ar ôl gweld a chynnal gwersi trawsgwricwlaidd yn ystod fy mhrofiad dysgu, gwelais fod plant yn naill ai mwynhau dysgu llythrennedd pan oeddwn yn dysgu maes neu feysydd dysgu eraill ar yr un pryd, neu nad oedd y plant yn ystyried eu bod nhw’n dysgu llythrennedd pan oeddwn yn dysgu maes arall ar yr un pryd. Drwy wneud hyn, doedd yr heriau llythrennedd a’r stigma o ‘dydw i ddim yn dda yn y Gymraeg’ ddim yn bodoli. Yr her fwyaf pan oeddwn yn addysgu llythrennedd oedd caffael ar sylw'r bechgyn yn benodol. Cytunaf gydag Estyn pan nodwyd bod “nifer sylweddol o ddisgyblion yn gwneud cynnydd arafach na’r hyn sydd ei angen i gau’r bwlch rhwng eu potensial a’u cyflawniadau mewn dysgu iaith a llythrennedd, ac nid yw bechgyn yn gwneud cystal â merched” (2007). Un o argymhellion Llywodraeth Cymru am hyn oedd “dylai ysgolion a lleoliadau arfarnu eu cynllunio i sicrhau bod digon o gyfleoedd i’r plant ddefnyddio’r Gymraeg mewn meysydd dysgu eraill” (2015). Cytunaf gyda hyn oherwydd pan oeddwn i’n derbyn fy addysg yn yr ysgol gynradd, doeddwn i ddim yn mwynhau defnyddio’r Gymraeg ac roeddwn yn teimlo bod pob gwers yn un ddiflas. Wrth edrych nôl, roedd bron pob bachgen yn y dosbarth yn teimlo’r un fath ag oeddwn i. Mae addysgu’n drawsgwricwlaidd felly yn medru caffael ar sylw’r bechgyn a chynnal eu diddordeb. Ar fy mhrofiad addysgu dechreuais gynllunio gwers roeddwn i’n meddwl y byddwn i wedi mwynhau pan oeddwn i’n 10 mlwydd oed. Roedd un o’r gwersi yma yn seiliedig ar Geraint Thomas ac roedd rhaid i’r dysgwyr creu ffeil ffeithiau arno. Gan amlaf, byddai’r bechgyn wedi diflasu ar dasg darllen a chwilota am ffeithiau, ond gan fod yna elfen o chwaraeon yng nghlwm gyda’r dasg, cefais ymateb gwych ganddynt. Mae’n amlwg felly bod angen ffocws cryf ar gynllunio ar gyfer hybu cyfleoedd dysgu i’r plant a’i wneud yn hawdd a chyfleus iddynt ddefnyddio’r Gymraeg o fewn meysydd dysgu eraill. Pan mai llythrennedd yw’r unig ganolbwynt mewn gwers, dyna pryd mae dysgwyr, gan amlaf bechgyn, yn colli diddordeb ac yn dechrau profi dirywiad yn eu hiaith. Fel y nodwyd gan yr erthygl y BBC “yn yr ysgolion gorau, mae’r athrawon yn fedrus iawn ac yn angerddol, ac maen nhw’n cynllunio gweithgareddau ysgol a difyr sy’n ennyn diddordeb ac yn cyffroi’r plant” ond pan nad hwn yw’r achos mae’r gwrthwyneb yn digwydd, “mewn lleiafrif o ysgolion a lleoliadau nid yw’r staff yn neilltuo digon o amser addysgu uniongyrchol i ddatblygu’r iaith Gymraeg, ac mae bylchau yng ngwybodaeth a medrau’r ymarferwyd sy’n rhwystro dysgu a datblygiad y plant” (2013). Wrth gwrs, gyda’r nifer o blant sy’n mynychu ysgolion Cymraeg sy’n dod o deuluoedd di-gymraeg yn cynyddu mae’n debygol i fod yn dasg anodd i ddatblygu’r iaith Gymraeg o fewn addysg dysgwyr yma. Noda ystadegau gan Llywodraeth Cymru (2015) bod “Welsh speakers were twice as likely to speak Welsh daily if they had at least one fluent Welsh-speaking parent”. Uwcholeua Llywodraeth Cymru'r ffaith os yw disgybl o gartref di-gymraeg yn gweld gwersi Cymraeg yn ddiflas, mae’n debygol y byddant yn dewis peidio â defnyddio’r Gymraeg yn ddyddiol. Yn bersonol, credaf fod hyn yn pwysleisio’r pwysigrwydd o fabwysiadu’r defnydd o ddulliau trawsgwricwlaidd mewn ysgolion er mwyn i blant medru brofi gwahanol ffurf o ddysgu’r iaith a thrwy hynny’n medru dilyn llwybr dysgu sy’n addas ar gyfer hwy.
Mae yna achosion ble gall gwersi rhifedd deimlo’n ddiflas i blant a dywed Llywodraeth Cymru (2019) eu bod hi’n “hanfodol bod profiadau mathemateg a rhifedd mor ddiddorol, cyffrous a hygyrch â phosibl i ddysgwyr” neu bydd y plant yn colli diddordeb yn y maes. Noda Kerry Dalton (2019), prifathrawes ysgol gynradd, yn ei herthygl ‘How Cross-Curricular Learning Can Bring Maths To Life For Primary School Pupils at KS2’ bod dysgu trawsgwricwlaidd “is a great way to ensure engagement for pupils”. Awgrymir bod mathemateg yn un o’r elfennau mwyaf anodd yn y cwricwlwm o ran bachu sylw’r dosbarth cyfan ond hefyd pwysleisir gall defnyddio “cross-curricular learning to bring this subject to life”. Cytuna Llywodraeth Cymru gyda’r datganiad hyn gan bwysleisio’r pwysigrwydd bod hi’n “imperative that mathematics and numeracy experiences are as engaging, exciting and accessible as possible for learners” (2019). Atgyfnertha Llywodraeth Cymru ar hyn wrth gyfeirio tuag at Dyfodol Llwyddiannus gan nodi bod yr addysgu sy’n cynnwys dull rhesymu a datrys problemau o fewn Mathemateg a Rhifedd “supports the development both of positive dispositions and of the four purposes of the curriculum”. Trwy gefnogi’r datblygiad o’r pedwar pwrpas yn y cwricwlwm medrwn weld “dysgwyr uchelgeisiol, galluog: cyfranwyr mentrus, creadigol: dinasyddion egwyddorol, gwybodus ac unigolion iach, hyderus” (2019). Mae Donaldson yn cefnogi’r ffaith bod angen mwy o gyfleoedd i ddatblygu sgiliau Rhifedd gan ddweud “Mathematics promotes ethical, informed citizens of Wales and the world by providing learners with tools to analyse data critically, enabling them to develop informed views on social, political, economic and environmental issues” (2019). Ymestynna ar bwysigrwydd rhifedd gan ddweud bod rhifedd yn “encourages clarity of thinking, allowing learners to understand and make reasoned decisions”. Cwblhaodd y papur newydd ‘Independent’ ymchwiliad ar “How to raise your children to love maths” (2017) a darganfuwyd mai’r peth pwysicaf yw “to intergrate maths into everyday conversations and activities and make it a part of one’s life”. Trwy addysgu’n drawsgwricwlaidd felly mae’n bosib cymysgu un maes megis Rhifedd, ble mae’n bosib nad yw’r dysgwyr yn arbennig o awyddus ynddi, a’i uno â meysydd eraill a fydd yn medru tanio sylw’r plant.

Gellir gweld yn amlwg bod Llythrennedd a Rhifedd yn derbyn pwyslais mawr mewn addysg yn Dyfodol Llwyddiannus, ond mae Donaldson hefyd yn pwysleisio y dylai Cymhwysedd Digidol chwarae rôl yr un mor bwysig. Roedd defnyddio Cymhwysedd Digidol ar fy mhrofiad dysgu wedi caniatáu i wersi llythrennedd a rhifedd llifo’n arbennig o dda. Wrth ychwanegu Cymhwysedd Digidol i’r wers, sylweddolais fod y plant drysu’n llai ar ddysgu’r iaith Gymraeg neu ddatrys symiau called gan eu bod nhw’n teimlo’n gyfforddus o ganlyniad i elfennau cyfarwydd fe wnes i gyflwyno i’r wers, megis defnyddio iPad neu Beebot. Dywed Donaldson (2015) bod “digital competence plays an increasingly powerful role in the lives of children and young people, for communication, networking, information, leisure and entertainment”. Yn ôl Llywodraeth Cymru, yn ei adolygiad y Fframwaith Cymhwysedd Digidol diffiniwyd Cymhwysedd Digidol fel “set o sgiliau, gwybodaeth ac agweddau i alluogi defnydd hyderus, creadigol a hollbwysig o dechnolegau a systemau”. Parhasant i nodi bod Cymhwysedd Digidol yn “galluogi person i fod yn ddinesydd digidol hyderus, i ryngweithio a chydweithio’n ddigidol, i gynhyrchu gwaith yn ddigidol, ac i fagu hyder mewn perthynas â thrin data a meddwl cyfrifiadurol”. Ond gyda hyn mewn golwg, darganfuwyd Estyn (2018) “yn gyffredinol, mae athrawon yn teimlo’n fwy hyderus gyda chynnwys ‘dinasyddiaeth’, ‘rhyngweithio a chydweithio’ a ‘chynhyrchu’, yn hytrach na ‘data a meddwl cyfrifiadurol’, sy’n codi’r cwestiwn sut fydd hi’n bosib addysgu plant i fod yn hyderus wrth ddefnyddio Cymhwysedd Digidol os nad yw’r athrawon yn hyderus? Ehanga Estyn ar y datganiad yma eto gan ddweud “mae ymarferwyr yn gyffredinol yn teimlo’n llai cymwys i gyflwyno holl ystod y medrau digido yng nghyfnod allweddol 2 ac uwch”. Un o argymhellion Estyn am hyn yw bod angen i arweinwyr digidol paratoi’n drylwyr a chynllunio ar gyfer gwireddu’r Fframwaith. Trwy weithredu hyn a chreu dull ysgol gyfan y gall staff, disgyblion ac arweinwyr ei ddeall fe fydd pawb yn medru dilyn yr un trywydd a gwireddu’r Fframwaith yn llwyddiannus. Hefyd, er mwyn hwyluso cynnydd o fewn ysgol, mae’n rhaid cael gweledigaeth glir er budd gorau’r ysgol.

Nodwyd yr Athro Donaldson yn ei argymhellion “The expectations for the three cross-curriculum Responsibilities and wider skills should be embedded within the Areas of Learning and Experience” gan nad yw Llythrennedd a Rhifedd ar eu pen eu hun yn mynd i’r afael â’r broblem gynyddol o blant sy’n tangyflawni yng Nghymru. Mae’r Adolygiad felly yn cynnig y dylai llythrennedd, rhifedd a chymhwysedd digidol fod yn gyfrifoldeb i bob athro/athrawes. Mae’n glir felly bod y 6 maes dysgu a phrofiad yn gallu llywio athrawon ar y llwybr cywir wrth addysgu’n drawsgwricwlaidd. Ond, fel soniwyd Estyn am anawsterau ambell ysgol nad yw’n cynllunio’n addas ar gyfer y Fframwaith a doedd dim gweledigaeth glir ganddynt. Mae’n amlwg gan fod technoleg yn newid a datblygu’n gyson, mae dyletswydd o bwys gan athrawon i ddarparu’r addysg gorau posib i’r disgyblion. Er mwyn sicrhau bod gwybodaeth yr athrawon yn gyfoes a’u bod nhw’n ymwybodol o ddatblygiadau newydd, mae angen mwy o bwyslais ar arweinwyr digidol i hwyluso’r addysgu ar gyfer yr athrawon a bod disgwyliadau ar gyfer ymgorffori’r Fframwaith yn uchel.

